open-index/open-wikipedia-markdown huggingface dataset:
Nikolaus Storch

**Nikolaus Storch** (født før 1500 i Zwickau i Tyskland; død etter 1536; gornavnet også *Nicolaus*) var en dukvever og lekpredikant i Zwickau i Sachsen.

## Liv og virke
Nikolaus Storch var blant de enkle håndverkere som i reformasjonstiden innledet egenstendige kirke- og sosialreformer. Han hadde visjoner og så seg selv som en Guds profet med det oppdrag å bekjempe den korrupte katolske kirke. Han ledet en litten gruppe likesinnede som ble kjent som Zwickauerprofetene. Disse Zwickauerprofetene fikk en voldsom tilstrømning til sine visjonspregede prekener, og dette splittet Zwickaus borgerskap. De gikk inn for felleseiendom, fattigomsorg, konfiskering av klostereiendom og hvis nødvendig motstand mot fyrsters makttiltak.

Storch avviste barnedåpen, og tilnærmet seg anabaptistenes lære. Han influerte sterkt presten Thomas Müntzer; han virket i Zwickau i 1521, og assisterte  Storch i hans reformiver og hans angrep mort den katolske prest Egranus. Det stedlige cistercienserklosteret ble oppløst 16. mars 1522 etter hans påtrykk.

Derpå bad Nikolaus Hausmann, Zwickaus reformator og predikant i Zwickauer Marienkirche, om sin venn, Martin Luthers hjelp; denne prekte fra slutten av april offentlig fra rådhuset for en forsamling av 14&nbsp;000 borgere fra byen og dens omgivelser og bevirket et stemningsskifte til grunn for mildere reformer. Zwickauerprofetene måtte forlate byen.

Nikolaus Storch reiste med Müntzer til Wittenberg og gjorde der stort inntrykk på Philipp Melanchthon. Men etter at Melanchthon via  Fredrik III av Sachsen bad Luther om hjelp, grep Luther inn personlig også i Wittenberg. Dermed måtte Storch, Müntzer og dessuten Karlstadt forlate også denne byen. De ble omreisende predikanter. 

At Storch skal ha dødd i et hospital i München etter bondeopprørernes nederlag i Sachen (25. mai 1525, slaget ved Frankenhausen), er ikke korrekt. Han dukker siste gang opp i 1536, da han nevnes i rådsprotokollene i Zwickau.

## Litteratur
* Siegfried Hoyer: *Die Zwickauer Storchianer. Vorläufer der Täufer?* In: Jahrbuch für Regionalgeschichte 13, 1986, S. 60-78.
* Paul Wappler: *Thomas Münzer in Zwickau und die „Zwickauer Propheten“.* Zwickau 1908.
* Richard Bachmann: *Niclas Storch, der Anfänger der Zwickauer Wiedertäufer*. Zwickau 1880.
* 

## Referanser


## Eksterne lenker
*
Schwabachartiklene

**Schwalbachartiklene** (*Schwabacher Artikel*) er noen av de eldste lutherske bekjennelsesskrifter.

Opprinnelig siktet begrepet på de artikler (punkter) som var blitt fastlagt av markgreve Georg von Brandenburg-Ansbach den  14. juni 1528 sammen med nürnbergere i Schwabach -  *Schwabacher Visitationsartikel*. De fastla grunnlaget for inndørelsen av reformasjonen i hans land.

Senere gikk begrepet over til å gjelde de 17 artikler som utgjorde det felles bekjennesesgrunnlog for teologene i Ansbach og fra Wittenberg. Disse artikler var etter protestasjonen i Speyer oppstått etter påtrykk fra markgreve Georg von Brandenburg-Ansbach - hav ville styrke den lutherske riksstendenes alliansepolitikk med en felles bekjennelse mor keiser Karl V av Det tysk-romerske rike.

Artiklene ble skrevet sommeren 1529 av Philipp Melanchthon med medvirkning fra Martin Luther og sannsynligvis Justus Jonas. Ved et konvent i Schwabach fra 16. til 19. oktober 1529 i vertshuset *Goldener Stern* ved Schwabacher Marktplatz ble de fremlagt fra saksisk side for de overtyske byer som forbundsbetingelser.

Artiklene befattet seg med Treenighetslæren, Kristologien, arvesynden, rettferdiggjørelseslæren, sakramentslæren, ekklesiologien og eschatologien. Schwabachartiellene ble sammen med Torgauartiklene et grunnlag for Confessio Augustana.

## Litteratur
* 
*
Michael Smerconish

**Michael A. Smerconish** (født 15. mars 1962 i Doylestown i Pennsylvania i USA) er en amerikansk advokat, journalist, spaltist, radio- og fjernsynsprogramleder og forfatter. Han leder programmet *The Michael Smerconish Program* på ukedager på satellittradiotjenesten SiriusXM og programmet *Smerconish* på lørdager på CNN. På søndager har en fast spalte i avisen *[[The Philadelphia Inquirer]]*. Han har forfattet seks bøker; fem sakprosabøker og én roman. I tillegg er han tilknyttet advokatfirmaet Kline & Specter i Philadelphia.

Etter å ha støttet utelukkende republikanske presidentkandidater gjennom tre tiår, brøt Smerconish med Det republikanske parti og gav sin støtte til Barack Obama som presidentkandidat i oktober 2008.

## Referanser


## Eksterne lenker
* 
* 
*
Godoy Cruz Antonio Tomba

**Club Deportivo Godoy Cruz Antonio Tomba** er en argentinsk fotballklubb  fra byen Godoy Cruz i provinsen Mendoza. Klubben ble stiftet 21. juni 1921.

## Spillerstall
9. april 2021

### Utlånte spillere

## Referanser


## Eksterne lenker
*
Brasøya

**Brasøya** er en øy i Herøy kommune på helgelandskysten i Nordland. Øya har rundt femti fastboende, og den har ferge og hurtigbåtforbindelse til Herøya og Sandnessjøen og bruforbindelse til Husvær.
Observatory Circle

**Observatory Circle** er en gate i Washington, D.C. Den løper fra Calvert Street til Massachusetts Avenue i nærheten av 34. gate. Den ble anlagt i 1894, og følger en ufullstendig ring som danner en bue snarere enn en sirkel. I Observatory Circle 1 ligger Number One Observatory Circle, embedsboligen til USAs visepresident.

Innsiden av buen dannet av Observatory Circle ble sensurert på Google Maps.

## Referanser
Institut supérieur international du parfum, de la cosmétique et de l’aromatique alimentaire

**Institut supérieur international du parfum, de la cosmétique et de l'aromatique alimentaire** (**ISIPCA**) er en fransk Grande école som uteksaminerer ingeniører nord i Frankrike (Versailles), og som er medlem av Universitetet i Versailles. Skolen har spesialisert seg på parfyme, kosmetikk og aromatisk.

## Referanser


## Eksterne lenker
*
Fili

**Fili** () var en tidligere forstad, nå et område i den vestlige delen av Moskva, Russland, kjent for hendelsene i september 1812, etter slaget ved Borodino. Landsbyen lå mellom Moskva-elven og Poklonnaya-høyden i nærheten dagens Fili stasjon på Moskvas Metro og den bevarte Forbønnskirken.

Den første omtale av Fili er datert 1627. Fra 1689 var Fili, Kuntsevo, og de tilstøtende bosetninger eid av Lev Naryshkin, bror av Tsarina Natalia Naryshkina. I 1694 fullførte han byggingen av Forbønnskirken med donasjoner fra Peter I av Russland. Stilen er nå kjent som Naryshkin barokk. Naryshkin etablerte også en ny Fili landsby, nærmere dagens - Prospekt., den gamle Fili ble pusset opp som hans personlige eiendom. Etter slaget ved Borodino den 7. september 1812 trakk den russiske hæren seg tilbake østover og slo leir i nærheten Fili 12. september. Et militært råd ledet av general Kutuzov samlet seg i en trehytte i Fili. Til tross for protester fra unge generaler insisterte Kutuzov på sin plan om å forlate Moskva for å redde restene av den russiske hæren. De marsjerte gjennom Moskva 14. september etterfulgt av Murats vanguard.

Fili ble tungt industrialiserte mellom 1900 og 1930-tallet, og i 1926 hadde Fili 396 husholdninger og 1342 innbyggere. I 19 ble territoriet annektert av Moskva by. En viktig virksomhet i Fili er Khrunichev flyfabrikk. Den første fase ble bygget før Første verdenskrig av Roman Klein. På 1920-tallet ble den omdøpt til State Aircraft Plant Nr. 7. Det ble kjøpt tysk teknologi i et joint venture med Junkers og bygget lokale kopier av Junkers K30 bombefly som ble vesentlig endret senere. I 1926 bygde de Zavod 22, det flyet som Tupolev ble utviklet fra.
Asphodeloideae

* *[[Aloe]]*
* *[[Aloiampelos]]*
* *[[Aloidendron]]*
* *[[Aristaloe aristata|Aristaloe]]*
* *[[Astroloba]]*
* *[[Asphodeline]]*
* *[[Asphodelus]]*
* *[[Bulbine]]*
* *[[Bulbinella]]*
* *[[Chortolirion]]*
* steppelys (*Eremurus*)
* *[[Gasteria]]*
* *[[Gonialoe]]*
* *[[Haworthia]]*
* *[[Haworthiopsis]]*
* *[[Jodrellia]]*
* rakettblomst (*Kniphofia*)
* *[[Kumara (slekt)|Kumara]]*
* *[[Lomatophyllum]]*
* *[[Tulista]]*
* *[[Trachyandra]]*

**Asphodeloideae** er en underfamilie av aloefamilien. Aloefamilien (Asphodelaceae) omfattet tidligere kun plantene i denne underfamilien, men i moderne systematikk er familien utvidet.

Disse plantene har ofte sukkulente blad som sitter i rosett. Gruppen omfatter både urter, trær og noen få klatreplanter. De er utbredt i Afrika, middelhavsområdet, Midtøsten, Sentral-Asia, Australia og New Zealand. En velkjent art er *[[Aloe vera]]*, som benyttes i kosmetikkindustrien. Steppelys (*Eremurus*) og rakettblomst (*Kniphofia*) brukes som hageplanter. *[[Aloe]]*, *[[Gasteria]]* og *[[Haworthia]]* er vanlige potteplanter.

## Kilder
* 
* 
* 
* 

## Eksterne lenker
*
Glenn H. Curtiss Museum

**Glenn H. Curtiss Museum** er et lokalt museum med fokus på Glenn Curtiss. Det ligger i Hammondsport, New York. Museet har en stor samling av Curtiss' fly, motorsykler og mange andre gjenstander knyttet til det lokale Finger Lakesområdet som båter og vin-kultur.

Museet inneholder over et dusin fly, inkludert AEA juni Bug (luftdyktig replika), AEA Silver Dart (statisk), Curtiss Modell D (luftdyktig replika), Curtiss Modell E (luftdyktig replika), Curtiss "Amerika" (luftdyktig replika), JN-4D Jenny, Curtiss Modell MF, Curtiss Oriole, Curtiss Robin, C-46 Commando, tre Mercury fly, 2/3 skala Curtiss P-40 Warhawk replika, og Curtiss-Wright Junior.

## Eksterne lenker
* Offisiell nettside
Thomas Sinding

**Thomas Sinding** (født 21. september 1896 i Kristiania, død 12. mars 1951 også i Oslo) var en norsk sosialøkonom og professor ved Universitetet i Oslo.

## Liv og virke
### Bakgrunn
Thomas Sinding var av slekten Sinding, sønn av legen Bjarne Sinding (1868–1926) og Anna Kathrine Opager (1866–98). Moren døde da han var to år gammel. Han vokste opp i Kristiania og gikk på Aars og Voss' skole, hvor han tok *[[examen artium]]* på latinlinjen i 1914. I 1918 tok han juridisk embetseksamen ved Universitetet i Kristiania og avla statsøkonomisk eksamen i 1920. Som student var han aktiv i Det norske Studentersamfund og var formann høstsemesteret 1920. Etter studiene ble han universitetsstipendiat i sosialøkonomi, og tok doktorgraden på en avhandling om forbrukersamvirke i 1927.

### Karriere
I 1927 søkte Sinding dosenturet som ble ledig da Ingvar Wedervang rykket opp til professor, men dette gikk til Ragnar Frisch. I 1934 søkte han på det ledige professoratet etter Oskar Jæger, men utnevnelseskomiteen valgte Wilhelm Keilhau. Til gjengjeld kunne han søke på og få Keilhaus ledige dosentur. I 1945 søkte han igjen på to nye professorstillinger, men da han heller ikke nå nådde opp, ble dosenturet hans omgjort til et professorat på grunn av hans fortjenester som universitetslærer. Fra 1947 var Sinding altså professor i statsøkonomi og statistikk.

I 1939 var han en kort periode vikar som trustkontrolldirektør for Wilhelm Thagaard, før 2. verdenskrig brøt ut og Thagaard ble kalt tilbake.

Sinding representerte ifølge Preben Munthe en «humanistisk, verbal tradisjon» innenfor sosialøkonomien, og likte ikke den matematiserende retningen faget tok, representert ved blant andre Ragnar Frisch. Han var en avholdt foreleser, og skrev lærebøker som ble mye brukt, også i de andre nordiske landene. 

I motsetning til sine samtidige Keilhau og Frisch deltok han lite i det offentlige ordskiftet, men deltok mye i debattene i Statsøkonomisk Forening.

## Referanser


## Litteratur
* Preben Munthe: *Thomas Sinding – en universitetslærer*. Forum for universitetshistorie, Universitetet i Oslo. Skriftserie nr. 3/1996
Ernst Günther (diplomat)

**Ernst Axel Günther** (født 28. desember 1850, død 28. februar 1927) var en svensk diplomat. Han  var sønn av Claës Günther og far til den senere svenske utenriksminister Christian Günther. 

## Biografi
### Bakgrunn
Ernst Günther var sønn av Claës Efr. Günter og hans hustru Hilda født Grewesmühl. Han tok studenteksamen i 1870, tok hovrättsexamen 13. september 1875 ved Uppsala universitet

Han ble auskultant i Svea hovrätt den 28. september samme år og extra ordinarie notarie der den 1. oktober samme år. Han ble tilforordnet sekretær i kommerskollegium i 1886, ordinarie i 1891, ble tilforordnet kommerseråd i 1893, ordinarie i 1897 og byråsekretær der 1897-1904, overdirektør og sjef for Patent- och registreringsverket 1904-05.

### Diplomat
Han var envoyé i Kristiania 1905-08 samt i København 1908-18. 

Det var i samband med oppløsningen av unionen mellom Sverige og Norge som Günther ble utnevnt til den nye posten som svensk sendebud i daværende Kristiania. Den svenske regjeringen under liberaleren Karl Staaf var ved denne spente anledningh opptatt av å raskt etablere gode forbindelser med Norge, og valgte en liberal med kjent fredsvennlig profil. Under tiden i Norge døde kong Oscar II, og ifølge Günther, torde det (som kan skrev i sine memoarer) *«vara enastående i historien, att ett folk, som avsatt sin konung, ådagalägger så mycken känsla av sympati och tillgivenhet för samme konung, som det norska folket gjorde vid kung Oscars död.»*

Ernst Günther meglet ved en rekke anledninger, fremfor alt i perioden 1905 til 1908 i vanskelige svenske arbeidskonflikter.

Ernst Günther utgav to memoarverker fra diplomattiden i Kristiania og København (begge i 1923).

Günther ble ridder av Vasaorden i 1890. Han var i sitt andre ekteskap gift med Georgina Boltenhagen (død 1908). Han hadde i sitt förste ekteskap ett barn, og i det andre fem barn, blant disse Christian Günther og Annie Löfstedt.

## Kilder
* *[[Svensk uppslagsbok]]*. Malmö, 1932.
* Henrik Arnstad: *Spelaren Christian Günther. Sverige under andra världskriget*, Wahlström Widstrand 2006, ISBN 91-46-21084-9, sid 15-19

## Referanser
Hammondsport

**Hammondsport** er en landsby i Steuben County, New York, USA. Folketallet var 731 i folketellingen år 2000.Hammondsport ligger nær byen Urbana, nordøst i Bath, New York.

## Historie
Landsbyen ble bosatt av Lasarus Hammond rundt 1827 og formelt 
stiftet i 1856. Landsbyen ble senere et senter for vin-bransjen i New York.

Den amerikanske motorsykkel-konstruktør og produsent, og en anerkjent ekspert på bensinmotorer Glenn Hammond Curtiss ble født i Hammondsport i 1878 og ble boende der. Hammondsport er også kjent i forbindelse med utvikling av fly og sjøfly, som ble gjennomført i Hammondsport hvor Curtiss hadde sluttet seg til Alexander Graham Bell og andre i Aerial Eksperiment Association.

I 1921 kjøpte fem lokale menn en tretønnefabrikk like sør for den nåværende D. W. Putnam Wine Company, og kallte den Aerial Service Corporation. To av disse mennene, Henry Kleckler og William Chadeayne var tidligere med i Curtiss Aeroplane Company som ble grunnlagt av Curtiss. I dag, er dette selskapet kjent som Mercury Corporation.

## Mer informasjon

En av Hammondsports nåværende vinprodusenter, Pleasant Valley Wine Company som ble grunnlagt i 1860  ble utpekt USA Limt Vingård Nr 1. Den
har åtte bemerkelsesverdig steinbygninger som er oppført i det Nasjonale registeret over historiske steder.

Landsbyen er også kjent som «Luftfartens vugge». Her holder Glenn H. Curtiss Museum til, dedikert til minne om denne luftfarspioner pioner og har i sine samlinger en fullskala kopi av marinens første fly og mange originale fly utviklet av Curtiss.

Dagens Mercury Corporation er et privateid selskap som har et 150&nbsp;000 m² stort produksjonsanlegg i New York, med datterselskaper i Florida, Nord-Carolina, Minnesota og Mexico, samt partnerskap i Europa og Asia.  Det er en av de ledende selskaper som er involvert i kontraktsproduksjon, metallproduksjon og montering, og støping av plastprodukter.

Landsbyen var tidligere tilknyttet en jernbane, Bath & Hammondsport i mange år. Sporene ligger fortsatt på plass, men jernbanetrafikken er blitt avviklet.

## Referanser
Camané

**Camané** eller **Carlos Manuel Moutinho Paiva dos Santos Duarte** (født 20. desember 1966 i Oeiras, Portugal) er en portugisisk fadosanger. 

Han ble kjent i Portugal i 1979 etter at han vant amatørkonkurransen Grande Noite do Fado. Camané har gitt ut seks album som hver har solgt minst en million kopier: *Uma Noite de Fados* (1995), *Na Linha da Vida* (1998), *Esta Coisa da Alma* (2000), *Pelo Dia Dentro* (2001), *Como sempre... Como dantes* (2003), and *Sempre De Mim* (2008). 

Han er en stjerne i Portugal og en av de ledende «fadista» i sin generasjon i en sjanger dominert av kvinnelige vokalister. Camané omtales som en tradisjonalist i sjangeren. Han opptrer på konsertscener internasjonalt med en "kunstmusikalsk" fadostil. Han medvirket i spillefilmen Operação Outono.

Camané var tidligere gift med fadist Aldina Duarte. De yngre brødrene Helder og Pedro Moutinho er også fadosanger.

## Diskografi
**Uma Noite de Fados* (1995)
**Na Linha da Vida* (1998)
**Esta Coisa da Alma* (2000)
**Pelo Dia Dentro* (2001)
**Como sempre... Como dantes* (live) (2003)
**DVD – Ao vivo no São Luíz* (2006)
**Sempre de Mim (Edição Especial Limitada CD+DVD)* (2008)
**Do Amor e dos Dias* (2010)
**O Melhor 1995–2013* (Compilation, Double CD) (2013)
**Infinito Presente* (2015)

## Referanser


## Eksterne lenker
* 
* 
*
Claës Günther

**Claës Ephraim Günther** (født 29. desember 1799 på Karlslunds herrgård i Längbo socken i Närke i Sverige, død 23. juli 1861 i Stockholm) var en svensk jurist og politiker, av den adelige ætten Günther som var innvandret fra Königsberg i Preussen. 

## Liv og virke
### Bakgrunn
Han var sønn til kapteinen Christian Günther og hans hustru Agneta Charlotta Carpelan. Han tok studenteksamen i Uppsala i 1817 og ble *filosofie magister* i 1824.

### Karriere
Etter å i 1826 ha blitt *e.o. notarie* i Svea hovrätt ble han i 1840 utnevnt til protokollssekretær i K. M:ts kansli og i 1842 till revisjonssekretær.

I 1845 blre han forordnet til medlem av *[[Nya lagberedningen]]*. Da kong Oskar I, som følge av marsoroligheterna i 1848, bestemte å for stendene fremlegge proposisjon på ny riksdagsordning og avskjediget sitt ministerium, ble Claës Günther kalt til konsultativt statsråd. Ved riksdagen i 1850 falt et tappert forsvar av Sandströmer, Gripenstedt og Günther, det kongelige representasjonsforslaget, som bare hadde «*en koncession åt marstilldragelserna 1848*» og hvis antagende damere ikke en gang var ønsket av kongen selv.

Günther trådte ut av statsrådet ved riksdagens slutt (1851) og ble utnevnt samme år til justitieråd. I 1856 gjeninntrådte Günther i regjeringen, denne gang som justitiestatsminister, men gikk av allerede i 1858, da kronprinsen som regent ønsket å danne et nytt ministerium etter sitt eget behag (den de Geer-Hamilton-Manderströmska) samt ble da atter justitieråd. 

Günther var frisinnet og selvstendig i sine meninger og gjorde seg kjent som en dugelig embetsmann.

### Familie
Claës Günther giftet seg i 1845 med Hilda Augusta Sophia Grewesmühl. Claës Günther var justitiestatsminister 1856-1858, justitieråd 1851-56 og 1858-1861. Han var far til Ernst Axel Günther og farfar til Christian Günther.

## Referanser


## Kilder
*
Marc Sánchez

**Marc Sánchez** (født 6. november 1992) er en spansk svømmer.

Han representerte Spania under Sommer-OL 2016 i Rio de Janeiro, der han ble utslått i forsøksheatet på  1500 meter fristil. 

## Referanser


## Eksterne lenker
*
Karl zu Leiningens regjering

**Karl zu Leiningens regjering** var den første, midlertidige sentralregjering i det tyske riket som ble forsøkt etablert i årene 1848-1849, med Frankfurtparlamentet som lovgivende forsamling. Statsoverhode var erkehertug Johann av Østerrike, som bar tittelen riksforstander. Riksforstanderen utnevnte først (15. juli) Schmerling som innenriksminister og deretter (5. august) Leiningen som leder av regjeringen.

## Referanser
Club Atlético Huracán

**Club Atlético Huracán** er en argentinsk fotballklubb  fra Parque Patricios i Buenos Aires. Klubben ble stiftet 1. november 1908.

## Spillerstall
9. april 2021

### Utlånte spillere

## Referanser


## Eksterne lenker
*
Påskeliljefamilien

* Agapanthoideae
* Allioideae
* Amaryllidoideae

**Påskeliljefamilien** (Amaryllidaceae) er en plantefamilie i aspargesordenen. I APG III- og APG IV-systemene er familien utvidet i forhold til eldre systematikk ved at tre eldre familier Agapanthaceae, Alliaceae (løkfamilien) og Amaryllidaceae (narsissfamilien) er slått sammen. Artsdatabanken kalte tidligere den utvidede Amaryllidaceae for løkfamilien, før de endret navnet til påskeliljefamilien.

Artene er for det meste flerårige urter med løk. Bladene er linjeformede, og blomstene er tvekjønnede, symmetriske og sitter i skjermer på stilken. Amaryllidoideae har oversittende blomster, mens de to andre underfamiliene har undersittende blomster. De er utbredt i de fleste landområder. Alle arter som vokser naturlig i Norge, tilhører løkslekta (*Allium*). Familien omfatter mange prydplanter og grønnsaker.

## Kilder
* 
* 
* 
* 
* 
* 

## Eksterne lenker

*
Benjamin Henrichs

**Benjamin Henrichs** (født 1997) er en tysk-ghanesisk fotballspiller som spiller for RB Leipzig.

## Landslaget
Den 11. november 2016 fikk han sin første landskamp for  mot .

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
*
Kristóf Rasovszky

**Kristóf Rasovszky** (født 1997) er en ungarsk svømmer.

;2016
Han representerte Ungarn under Sommer-OL 2016 i Rio de Janeiro, der han ble utslått i forsøksheatet på 1500 meter fristil.

;2021
Han representerte Ungarn under Sommer-OL 2020 i Tokyo der han vant sølvmedalje på 10 kilometer maratonsvømming.

;2024
Han representerte Ungarn under Sommer-OL 2024 i Paris der han vant gullmedalje på 10 kilometer maratonsvømming.

## Referanser


## Eksterne lenker
*
Stotternheim

**Stotternheim** er en bydel i Erfurt, som er hovedbyen i den tyske delstaten Thüringen. Ved utgangen av 2015 hadde bydelen  innbyggere på et areal på 15,79 km².

## Geografi

Stotternheim er i areal den største av Erfurts bydeler. Den har siden 1994 vært en del av Erfurt. Før det hørte Stotternheim til Kreis Erfurt-Land.

Nabobydelene er Mittelhausen, Schwerborn og Sulzer Siedlung.

## Historie
Stotternheim nevnes første gang i 1088 som *studerenheim* i forbindelse med Adalbert von Studerenheim, som hadde en borg på stedet. Stotternheimerne gjorde handelen med Erfurt utrygg og i 1269 tok byen kontroll over stedet.

Ifølge tradisjonell overlevering var det i Stotternheim at Martin Luther den 2. juli 1505 lovet den hellige Anna å bli munk hvis han slapp helskinnet fra et uvær.

Barokkirken St. Peter und Paul ble oppført først på 1700-tallet. Skipet og koret ble reist i 1703–4 og tårnet 1729–31. Kirken er renovert flere ganger, blant annet fra 1997.  Kirken tilhører Evangelische Kirche in Mitteldeutschland.

Fra begynnelsen av 1800-tallet ble det utvunnet salt fra saltleier ved Stotternheim. Stotternheim har også vært kursted.

## Referanser


## Eksterne lenker
Jordan Wilimovsky

**Jordan Wilimovsky** (født 22. april 1994) er en amerikansk svømmer.

Han representerte USA i Sommer-OL 2016 i Rio de Janeiro, der han ble nummer 4 på 1500 meter fristil.

I 2021 representerte han USA i Sommer-OL 2020 i Tokyo der han kom på 10. plass på 10 kilometer maratonsvømming.

## Referanser


## Eksterne lenker
*
Carl Hamilton (diplomat)

**Carl Fredrik Hugo Hamilton af Hageby** (1890–1977) var en svensk friherre, kabinettssekretær, diplomat og landshövding. Han var svensk ambassadør i Finland (1925–1931) og i Danmark (1934–1941).

## Liv og virke
### Bakgrunn
Hamilton var sønn av godseieren friherre Hugo Hamilton (1802–1871) og friherrinnen Ebba von Essen.

### Karriere
Etter å ha avlagt juris kandidat-eksamen ved Stockholms högskola i 1910, ble Carl Hamilton attadjé ved Utrikesdepartementet i 1911. Samme år ble han med i den svenske representasjon i London, året deretter i Paris.

I år 1914 ble han 2. legasjonssekretær, i 1919 1. legasjonssekretær, i 1921 legasjonsråd og 1923 envoyé og sjef for den politiske og handelspolitiske avdelingei Utrikesdepartementet. Mellom 1925 og 1931 var Hamilton svensk sendemann i Helsingfors og ble i 1931 utnevnt til kabinettssekretær.

Carl Hamilton ble envoyé i København i 1934. Den svenske regjeringen mente etter utbruddet av annen verdenskrig at den kritiske situasjonen i Europa gjorde at det var nødvendig med en yrkesdiplomat i posten som utenriksminister i stedet for en politiker. Da den svenske ambassadør i København Carl Hamilton avslo, falt valget på Christian Günther. Hamilton fortsatte i København og var der under den tyske invasjonen den 9. april 1940.

I 1941 ble han landshövding i Östergötland, noe han forble til 1956, da han ble ordfører for Riddarhusdirektionen. Han ble ansett å være en av sin samtids fremste svenske diplomater. Han var rettsridder og kommendator fra 1961 for Johanniterordenen i Sverige.

### Familie
Han giftet seg i 1918 med grevinnen Märta De la Gardie. De fikk barna Fredrik-Adolf, Gustaf, Margareta og Carl-Diedric.

## Referanser
Anna Porfyrogenita

**Anna Porfyrogenita**, *Anna av Bysants* (gresk: Άννα Πορφυρογέννητη, russisk: Анна Византийская), født 13. mars 963, død 1011 var gift med storfyrst Vladimir I av Kyiv (*Valdemarr hinn Gamli* av Gardarike i Norrøne kilder) .

Anna var datter av den østromerske keiser Romanos II og keiserinnen Theofano. Hun var også søsteren til de etterfølgende keiserne Basileios II og Konstantin VIII. Anna var en *Porphyrogenita*, en legitim datter av en regjerende keiser født i det spesielle porfyrfargede lilla kammeret i det bysantinske keiserpalasset. Anna ble betraktet som et så attraktivt gifte at det er spekulert i om storfyrst Vladimir konverterte til kristendommen bare for å gifte seg med henne

Det bysantinske keiserhuset avviste et forslag fra den frankiske kong Hugo Capet om giftermål mellom hans egen sønn Robert II av Frankrike og Anna med den begrunnelsen at frankerne var «barbarer», det vil si ikke ortodokse kristne. Dette er også bakgrunnen for kravet om at storfyrst Vladimir måtte la seg døpe før bryllupet med Anna.

Anna hadde ikke noe ønske om å gifte seg med Vladimir og uttrykte dyp bekymring på vei til sitt bryllup som fant sted i Khersones, vest for Sevastopol på Krim i 988. Storfyrst Vladimir lot seg imponere av de kristne religiøse seremoniene i Bysants, og dette sammen med ekteskapet med Anna førte til at han konverterte til den østlige ortodokse kirke, noe som var uvanlig i det hedenske Kyivriket. Storfyrst Vladimir ble dermed den som kristnet sitt rike i 988. Gjennom sitt ekteskap med Vladimir fikk Anna tittelen storfyrstinne av Kyiv, men hun ble omtalt som dronning eller tzarina på grunn av sin tilknytning til det østromerske keiserhus. Anna deltok aktivt i kristningen av sitt russiske rike og hun opptrådte som Vladimirs religiøse rådgiver. Hun grunnla også noen kirker og klostre.

Vladimir var gift tre ganger og hadde etter noen kilder å dømme fire sønner og to døtre med sin første kone Rogned av Polotsk Det er ikke kjent om Anna, som var hans andre kone, var den biologiske moren til noen av Vladimirs barn. Nestors krønike nevner at Vladimir også hadde en sønn, Svjatopolk, «*med sin greske hustru*», men dette henviser sannsynligvis til en gresk nonne, enke etter Vladimirs eldre bror Jaropolk I av Kyiv. Vladimir hadde forøvrig en uoversiktlig mengde utenomekteskapelige barn med en like uoversiktlig mengde friller

## Referanser


## Kilder
* John Julius Norwich, *Bysants’ historie*, Pax Forlag A/S, 1997
* *Nestors krønike*, Wormianum, 1983
Jim Clancy

**Jim Clancy** er en amerikansk journalist, best kjent som tidligere korrespondent og nyhetsanker på CNN International. Han ledet flere nyhetssendinger på CNN, blant annet *The World Today* og *The Brief*, før han sa opp i 2015 etter en omstridt meningsutveksling på Twitter i forbindelse med angrepet på satiremagasinet *[[Charlie Hebdo]]*.

Fra 1982 til 1996 var Clancy internasjonal korrespondent for CNN i Beirut, Frankfurt, Roma og London. I denne perioden ble han tildelt George Polk Award for dekningen av folkemordet i Rwanda, DuPont-Columbia Award for dekningen av krigen i Bosnia, en Emmy Award for reportasjer om hungersnøden og den internasjonale intervensjonen i Somalia og A.H. Boerma Award for dekning av globale mat- og sultspørsmål. 

## Referanser


## Eksterne lenker
* 
*
Johan Hugo Beck-Friis

**Johan Hugo Beck-Friis** (født 5. juni 1890, død 30. juni 1969) var en svensk diplomat. 

Han ble i 1940 sendemann i Oslo, men etter Tysklands okkupasjon måtte han i juli samme år forlate Norge etter krav fra tyskerne. Han ble året efter sendt til Lisboa for å være svensk envoyé der, uten at han hadde blitt formelt tilbakekalt fra sin akkreditering til Norge. Hans akkreditering til Norge ble reaktivert i 1943 i London, og han tjenestegjorde deretter uavbrutt som svensk envoyé (fra 1947 som ambassadør) til 1950.

## Referanser


## Litteratur
* Svensk uppslagsbok, 2:a upplagan, 1947
Attentatet mot Charlie Hebdo

**Attentatet mot ''Charlie Hebdo*** fant sted 7. januar 2015 da redaksjonen i avisen *Charlie Hebdo* i [[Paris]] ble angrepet av to maskerte menn som var bevæpnet med [[Helautomatisk skytevåpen|automatvåpen.]] Den tiltvang seg adgang til redaksjonslokalene, hvorpå de skjøt omkring seg mens de ropte «*Allahu Akbar*» («Allah er stor»). Det lyktes gjerningsmennene å flykte fra stedet, etter at de hadde myrdet 12 og såret 11 personer. Politiet opplyste senere samme dag at de mistenkte var de to brødrene Said og Cherif Kouachi, som var født og oppvokst i Frankrike, og hvis foreldre hadde innvandret til [[Frankrike]] fra [[Algerie]]. Politiet jaktet på brødrene i over to døgn, inntil de om formiddagen 9. januar forskanset seg i et trykkeri i byen Dammartin-en-Goële med et gissel. Samme dag oppsto en annen gisseltagning et annet sted i Paris, i et [[Jødedom|jødisk]] [[supermarked]] i bydelen Porter de Vicennes. I en aksjon som involverte 88.000 politi- og militærmannskaper omringet myndighetene begge bygningene i flere timer. Rundt klokken 17 koordinerte styrkene innsatsen og stormet bygningene; først den hvor Kouachi-brødrene var, her slapp gisselet levende ut, mens begge brødrene ble drept. Kort tid etter stormet politiet supermarkedet og reddet flere av gislene ut. Fire gisler døde og gisseltageren, Amedy Coulibaly, ble drept under aksjonen. Senere på kvelden tok terrorgruppen [[Al-Qaida|al-Qaeda]] på seg ansvaret for *Charlie Hebdo''-massakren.

## Referanser
Crunchyroll

**Crunchyroll** er en amerikansk videostrømmetjeneste eid av Sony Corporation. Tjenesten distribuerer primært filmer og TV-serier produsert av østasiatiske medier, inkludert japansk anime, og har hovedkontor i San Francisco, California, med den japanske avdelingen lokalisert i Shibuya, Tokyo.

Det ble grunnlagt i 2006 av en gruppe avgangselever fra University of California, Berkeley. Crunchyrolls nettside har over 20 millioner medlemmer. Crunchyroll var et datterselskap av AT&Ts Otter Media. Fra 2016 til 2018 samarbeidet selskapet med Funimation, som til slutt skulle fusjonere inn i merkevaren i 2022 etter at Sony kjøpte Crunchyroll i 2021.

Crunchyroll er medlem av The Association of Japanese Animations (AJA). "Crunchyroll-Hime", også kjent som "Hime", er den offisielle maskoten til Crunchyroll.

Crunchyroll-nettsiden har over 200 animeshow, over 200 asiatiske dramaer, i tillegg til 50 mangaer, selv om ikke alt innholdet er tilgjengelig verden over på grunn av lisensbegrensninger.

## Referanser


## Eksterne lenker
* 
*
Sportsklubben Brann i 2016

**Sportsklubben Brann i 2016** inneholder samtlige spillere, tabell og kamper som Sportsklubben Brann] spilte i fotballsesongen 2016.

Etter opprykket til Tippeligaen i 2015 etter ett år i 1. divisjon gikk Brann rett og tok seriesølv med 54 poeng.

## Kamper
### Tippeligaen
*13.03 Strømsgodset IF – Brann 2 – 2
*20.03 Brann – Odd 0 – 0
*03.04 Aalesund FK – Brann 1 – 2
*10.04 Brann – Bodø/Glimt 1 – 0
*16.04 Rosenborg BK – Brann 3 – 0
*20.04 Viking FK – Brann 0 – 1
*23.04 Brann – Sogndal IL 2 – 0
*01.05 Tromsø IL – Brann 1 – 0
*07.05 Brann – IK Start 1 – 0
*11.05 Lillestrøm SK – Brann 1 – 0
*16.05 Brann – Stabæk Fotball 1 – 0
*21.05 Molde FK – Brann 2 – 0
*29.05 Brann – FK Haugesund 1 – 0
*03.07 Sarpsborg 08 – Brann 1 – 0
*09.07 Brann – Vålerenga Fotball 4 – 1
*17.07 Stabæk Fotball – Brann 1 – 1
*22.07 Brann – Aalesund FK 6 – 0
*31.07 Odd – Brann 1 – 3
*07.08 Brann – Strømsgodset IF 1 – 0
*13.08 Vålerenga Fotball – Brann 3 – 2
*20.08 Brann – Rosenborg BK 1 – 1
*27.08 FK Haugesund – Brann 3 – 2
*10.09 Brann – Viking FK 0 – 0
*18.09 Bodø/Glimt – Brann 1 – 3
*25.09 Brann – Tromsø IL 1 – 0
*02.10 Sogndal IL – Brann 0 – 0
*16.10 Brann – Lillestrøm SK 1 – 2
*23.10 Brann – Molde FK 2 – 1
*30.10 IK Start – Brann 1 – 2
*06.11 Brann – Sarpsborg 08 2–1

### NM
*13.04 Førde IL – Brann 0 – 0

## Tabell

## Spillerstall

## Eksterne lenker
* rsssf.no
* Brann.no - Kampdatabase
AV1 (robot)

**AV1** er en robot utviklet av No Isolation for å bekjempe ufrivillig ensomhet og sosial isolasjon for barn og unge voksne med langtidssykdom. Den består av kamera, høyttaler og mikrofon som gjør at man kan følge undervisningen i klassen, samt holde kontakt med familie og venner uten å være fysisk tilstede. Roboten har to motorer, batteri og innebygd 4G som gjør at den kan brukes hvor som helst, og alt kan styres fra en telefon eller et nettbrett ved bruk av en applikasjon.

## Bruk
Gjennom en app på en mobiltelefon eller et nettbrett har man mulighet til å koble seg på roboten til enhver tid. Den kommuniserer via 4G eller trådløst internett, som gjør at man kan følge med på alt som skjer i nærheten av roboten. Man vil kunne se, høre og snakke. Om man ønsker å svare på et spørsmål, kan man signalisere at man rekker opp hånden og robotens hode avgir et blinkende lys. Om man ikke ønsker å delta aktivt eller motta henvendelser fra andre, vil hodet lyse svakt blått. Når roboten ikke er i bruk står den med hodet senket uten lys, slik at det er synlig for medelever og andre rundt. Den kan også plukkes opp og bringes med ut.

## Spesifikasjoner
AV1 har dimensjonene 26,8 cm x 17,5cm x 12,9cm og en vekt på cirka 1 kg. Batteriet regnes for å vare i cirka 8 timer, som er omkring lengden på en skoledag. Kameraet er 13 megapiksler i 77,6 graders vinkel med autofokus, og roboten kan roteres 360 grader rundt og 40 grader opp eller ned. Den består også av en høyttaler og har 4G og WiFi innebygget.

## Utvikling
AV1-roboten er en norsk oppfinnelse utviklet av bedriften No Isolation i samarbeid med Kreftforeningen, Universitetet i Oslo, Sykehusskolen ved St.Olavs Hospital og Sunnaas sykehus. AV1-roboten er No Isolations første produkt og ble lansert høsten 2016.

## Referanser


## Eksterne lenker

*AV1
Erin Burnett OutFront

***Erin Burnett OutFront*** er et aktualitetsprogram på nyhetskanalen CNN, ledet av Erin Burnett.

Programmet hadde premiere tidlig på kvelden 3. oktober 2011 som erstatning for *John King, USA*. CNN uttalte i 2011 at de håpet Burnetts forventede popularitet ville gi en «tiltrekkende» åpning til en aften med «talkshows og nyhetsanalyser».

Programmet sendes direkte fra CNNs studio i Time Warner Center i New York City eller fra steder der nyhetshendelsene inntreffer. Det sendes fra klokken 19 til 20 ET (UTC&minus;5).

## Referanser


## Eksterne lenker
*
Wencke Ophaug

**Wencke Ophaug** (født 22. juli 1957) er en norsk fonetiker og germanist. Hun er førsteamanuensis ved Universitetet i Oslo der hun underviser i tysk- og engelsk fonetikk og intonasjon. Ophaug er også timelærer ved Norges musikkhøgskole og Statens operahøgskole der hun underviser i tysk-, britisk- og amerikansk sanguttale. 

Ophaug er den eneste i Norge med doktorgrad i sangfonetikk

## Utdanning
Ophaug studerte tysk, engelsk og religionshistorie ved Universitetet i Oslo og i Bergen. Hun tok doktorgraden i sangfonetikk i 1999. 

## Jobb og virke
Ophaug forsker innen sanguttale og har utgitt en rekke kompendier og bøker knyttet til dette fagområdet. Blant annet har hun hatt en sentral rolle i Telemannsprosjektet som har forsket på barokkens sanguttale. 

## Bibliografi
* *Sangfonetikk - en innføring* (2009) 

## Referanser


## Eksterne lenker
* Omtale hos telemann.uib.no
MS «Silja Symphony»

**MS «Silja Symphony»** er en bilferge som er eiet av det estiske rederiet Tallink Group, men drevet under Silja Lines varemerke som Tallink har eid siden mai 2006. Skipet forbinder Helsingfors i Finland med Stockholm i Sverige via Mariehamn på Åland (Finland). Hun ble bygget i 1991 ved Masa Yards i Finland.

## Eksterne lenker
* 
* 
*  Silja Symphony faergelejet
Bob Weinstein

**Robert Weinstein** (født 1954) er en amerikansk filmprodusent. Han er – sammen med sin bror, Harvey Weinstein – grunnlegger og leder av Dimension Films, tidligere styreformann i Miramax Films og sjef for The Weinstein Company. Han har rykte på seg for å være den stille av de to Weinstein-brødrene, og har fokusert på å produsere kommersielt vellykkede action- og skrekkfilmer.

## Referanser


## Eksterne lenker
*
Transport fra paradis

***Transport fra paradis*** (originaltittel: *Transport z ráje*) er et tsjekkoslovakisk krigsdrama fra 1962, regissert av Zbyněk Brynych.

Filmen ble vist på filmfestivalen i Locarno, hvor den vant Gulleoparden.

## Handling
Historien finner sted våren 1944 i Theresienstadt konsentrasjonsleir i det tysk-okkuperte Böhmen og Mähren. De innsatte forsøker i all hemmelighet å drive et lite trykkeri, der de trykker anti-nazistiske plakater som de klistrer på veggene i leiren.

Leirledelsen planlegger en fangetransport til dødsleiren Auschwitz om noen få dager. Samtidig ankommer Schutzstaffel-general Josef Knecht til Theresienstadt for å inspisere konsentrasjonsleiren; bakgrunnen for inspeksjonen er at en delegasjon fra Røde Kors har varslet at de er på vei dit. Området skal derfor kraftig oppgraderes slik at det ser ut som om fangene i leiren kun er internerte som lever et hverdagslig liv. Tyske kamerafolk er også på vei for å filme «dokumentariske» scener; i virkeligheten ble dette til propagandafilmen *[[Theresienstadt. Ein Dokumentarfilm aus dem jüdischen Siedlungsgebiet (film)|Theresienstadt. Ein Dokumentarfilm aus dem jüdischen Siedlungsgebiet]]*, som Kurt Gerron regisserte på oppdrag for Hitler-regimet.  Fangene blir sminket før opptakene, og må resitere setninger de har lært seg utenat, slik at filmen kan presentere hvor godt de liker seg i Theresienstadt. 

Brått blir det oppdaget at noen har hengt opp en plakat i en av gangene ved leiren hvor det står: «Død over fascismen!». Josef Knecht blir rasende, og snart skal 6 000 jøder fraktes til Auschwitz-Birkenau.

## Skuespillere
* Zdeněk Štěpánek som David Löwenbach
* Ilja Prachař som Obersturmführer i Moritz Herz
* Ladislav Pešek som Hynek Roubíček, en fange
* Jindřich Narenta som SS-general Josef Knecht
* Vlastimil Brodský som en tjener
* Čestmír Řanda som Ignatz Marmulstaub
* Jaroslav Raušer som leirkommandant von Holler
* Valtr Taub som Joachim Spiegel, en fange
* Martin Gregor som Kurt Gerron
* Josef Abrhám som Datel
* Josef Vinklář som Vágus
* Jiřina Štěpničková som Elisabeth Feinerová, en fange
* Juraj Herz som Mylord

## Referanser


## Eksterne lenker
*
Zbyněk Brynych

**Zbyněk Brynych**, født 13. juni 1927 i Karlovy Vary i Tsjekkoslovakia (nåværende Tsjekkia) død 24. august 1995, var en tsjekkisk filmregissør og manusforfatter. Han regisserte 30 spillefilmer mellom 1951 og 1985.

## Filmografi i utvalg
* 1958 : *Zizkovská romance*
* 1962 : *[[Transport fra paradis]]*
* 1965 : *Den 5. rytter*
* 1968 : *Já, spravedlnost/Als Hitler den Krieg überlebte*

## Referanser


## Eksterne lenker
*
Politimestre i Stavanger

Den første politimesteren i Stavanger ble utnevnt 5. mai 1859.

Denne oversikten over politimestre i Stavanger inneholder både politimestre som er utnevnt som embetsmenn i Statsråd og konstituerte politimestre samt politimestre utnevnt i regjeringens fravær under 2. verdenskrig.

## Referanser
547 f.Kr.

## Begivenheter

## Fødsler
## Dødsfall
Tales fra Milet, filosofen som regnes som far til vitenskapen, døde cirka i år 547 f.Kr.
Skjermlilje

* *[[Agapanthus africanus]]*
* *[[Agapanthus campanulatus]]*
* *[[Agapanthus caulescens]]*
* *[[Agapanthus coddii]]*
* *[[Agapanthus dyeri]]*
* *[[Agapanthus inapertus]]*
* *[[Agapanthus nutans]]*
* *[[Agapanthus praecox]]*
* *[[Agapanthus walshii]]* 

**Skjermlilje** (*Agapanthus*) er den eneste slekta i underfamilien Agapanthoideae i påskeliljefamilien. I eldre systematikk tilhørte slekta liljefamilien, og den har også vært regnet til en egen familie, Agapanthaceae.

Artene er flerårige urter med linjeformede blad og oppsvulmede jordstengler. De trompetformede, blå blomstene sitter i skjermer på enden av en lang blomsterstengel. Slekta hører hjemme i sørlige Afrika. De dyrkes i hager og parker, spesielt hybrider og kultivarer av *[[Agapanthus praecox]]*, ofte feilaktig kalt *A. orientalis*. Skjermlilje finnes forvillet i mange land. Planten er ikke særlig hardfør, og i Norge dyrkes den helst i potter som tas inn om vinteren.

## Kilder
* 
* 
* 
* 

## Eksterne lenker
*
Paul Edwards

**Paul Edwards** er navnet til flere personer:

* Paul Edwards (filosof) (1923 –2004), amerikansk filosof
* Paul Edwards (friidrettsutøver) (født 1959), britisk kulestøter
Sokndal Bilruter

**Sokndal Bilruter** A/S, Sokndal i Rogaland, var et rutebilselskap som ble stiftet i 1955. Dette var en fusjon mellom Sokndal Automobil A/S, Østrem Bilruter og Mydlandsruta.

## Virksomhet
Sokndal Bilruter drev person- og godsruter i et ruteområde mellom Egersund og Hauge, og over Helleland til Hauge med sideveier. Det var også ruter Hauge-Flekkefjord og Hauge-Åna Sira. Det var godsruter Hauge-Egersund og Hauge-Stavanger, og arbeidsruter Hauge-Egersund og innen Soknedal. Selskapet drev også en del med turbusskjøring og hadde reisearrangørbevilling. I 1985 hadde selskapet 17 busser, 5 godsvogner og 5 tilhengere, og det var 25 ansatte.

## Avslutning
På 1990-tallet skjedde det store endringer i bussbransjen. Stavanger og Omegn Trafikkselskap A/S (S.O.T.) var med og kjøpte blant annet opp Sokndal Bilruter. I 1999 ble S.O.T. kjøpt opp av CGEA sammen med Østerhus Buss AS, Sokndal Bilruter AS og etablerer CGEA Transport Norge AS, med hovedkontor i Stavanger. Selskapet skiftet seinere navn til Connex Norge AS, i 2006 til Veolia, og i 2011 til Boreal Transport.

## Litteratur
Bergsåker, J. (1986). 50 år i samarbeid og utvikling : Norges rutebileier forbund avd. Rogaland 1936-1986. Stavanger: NRF, Avdeling Rogaland.

## Referanser
Osdalssjøhøgda naturreservat

**Osdalssjøhøgda naturreservat** er et stort reservat sørøst i Rendalen kommune, mot grensa til Engerdal. Omtrent halvparten av området er bevokst av barskog på fattig berggrunn av sandstein og konglomerat.

Det har vært drevet plukkhogst i området, og det er også spor av tidligere skogbrann. Intensiv lavsanking har gitt rom for store flater med røsslyng. På lang sikt vil røsslyngen igjen bli utkonkurrert av kvitkrull.

Reservatet ble opprettet i 2002, men området ble allerede i 1963 fredet mot hogst og hyttebygging.

## Referanser
Mark Campbell

**Mark Mitchell Campbell** (født 1897, død 1963) var en amerikansk flypioner og stuntpilot og senere direktør i Lockheed.

Campbell fløy solo første gang den 17. oktober 1915, og han ble ansatt av flypioneren Glenn Curtiss i Curtiss Co, Buffalo, New York. Under Første verdenskrig var han sivilt ansatt flylærer ved arméens flyskole ved Great Lakes Training Center og Monterey, California. Han ble tilbudt en fast stilling innenfor det militæret men avslo ettersom han tjente mer penger ved Curtiss og som pilot ved filmopptak. Han gjennomførte flere filmopptak sammen med Frank Clarke. I tillegg konstruerte og bygde han endekkeren «Golden Eagle», som ble benyttet i 1920 ved verdensrekordflyvningen i damenes distanseflyvning.

Han satt i Lockheeds styre i perioden 1934-1960, og var en av grunnleggerne av «SilverWings Fraternity» i California. Hans sønn Mark Mitchell Campbell jr. deltok i arbeidet med konstruksjonen av romferger.
Curtiss Oriole

**Curtiss Oriole** (Curtiss Modell 17) var et amerikansk tre-seters dobbeltdekker flerbruksfly.

## Konstruksjon
Orioleskroget ble bygget av limtre som et selvbærende skrog. Det ble drevet av enten en Curtiss OX-5 V-8 eller Curtiss K-6-motor. Flyet hadde selvstarter og en høy, tynn radiator i pilotens synsfelt.

## Operativ historie
Overskudd av Curtiss Oriole-vinger ble solgt til Harold Pitcairn for å bygge den første produksjonmodellen av Pitcairn-flyet, Pitcairn-PA-3 Orowing.

Northwest Airlines, grunnlagt 1. august 1926, brukte en firesylindret Oriole og et Thomas Morse biplan i luftpostruten fra Minneapolis til Chicago.

Admiral Byrd valgte en firesylindret Oriole som backupfly for sin Fokker på hans nordpol-ekspedisjon. Et fly ble sendt med dampskip til Chantier i tilfelle Fokkeren ble utilgjengelig.

En chartret Curtiss Oriole ble utplassert av den 109. Observasjonskvadron i 1921. Flyet ble fløyet til Washington D.C for å drive lobbyvirksomhet for finansiering av Minnesota Air Guard.

En firesylindret Oriole ble solgt til Brasil, til bruk i den brasilianske marine i 1926.

## Museale fly

En firesylindret Oriole er utstilt i Glenn Curtiss Museum i Hammondsport, New York, og en Oriole er på fast utstilling i Minnesota Air National Guard Museum. Det finnes et lagret skrog i Fantasy of Flight Museum, Florida og tre lagret i East Wenatchee, Washington på Century Aviation.

## Varianter
Igor Sikorsky ble tilbudt et kit for å erstatte den nederste vingen med et par mindre, med mindre drag-produserende stag. Ett eksemplar med denne endringen og en oppgradert 150 hk Hispano-Suiza, ble påmeldt National Air Races i 1927. Før løpene ble motoren oppgradert igjen til en Hispano-Suiza 220 hk motor, som blokkerte kjølesystemet med metallspon slik at flyet ikke kunne delta.

## Referanser
Rothville (Missouri)

**Rothville** er en landsby i Chariton County, som ligger i den amerikanske delstaten Missouri, grunnlagt i 1883.

Stedets navn stammer fra John Roth, en lokal kjøpmann. Et postkontor ble etablert i Rothville i 1868.

## Demografi

### 2010 folketelling
Ifølge folketellingen 2010 var det 99 personer, 37 husholdninger og 29 familier som bodde i landsbyen. 

### 2000 folketelling
Ifølge folketellingen i 2000 var det 93 personer, 39 husholdninger og 23 familier som bodde i landsbyen. 

## Referanser
Automobile Club de France

**Automobile Club de France** (ACF) er en Gentlemen's club (herreklubb) som ble grunnlagt 12. november 1895 av Albert de Dion, Paul Meyan og klubbens første president, den nederlandsk-fødte baronen Etienne van Zuylen van Nijevelt.

Automobile Club de France, også kjent i Frankrike som «ACF» eller «l'Auto», lå til å begynne med i nærheten av Paris Opera og hadde også en villa i Bois de Boulogne. I 1898 flyttet klubben til det eksepsjonelle «Place Louis XV», som i dag heter Place de la Concorde. Her tilbyr de sine medlemmer komfort i vakre og luksuriøse omgivelser. ACF opptar mer enn  kvadratmeter i Hotell du Plessis-Bellière og Moreau, som begge ligger mellom Hôtel de Crillon og Hôtel de Coislin, kjent som stedet der Frankrike signerte en avtale som den første nasjon noensinne som godkjente USAs uavhengighet. 

Medlemmene av Automobile Club de France nyter godt av flere salonger, et svømmebasseng, et treningsstudio, et bibliotek som inneholder mer enn  bøker og oppslagsverk, en kino, barer og spisesaler. Andre aktiviteter som tilbys er blant annet yoga, squash, skyting, biljard og fekting. Lokalene har også en frisørsalong og et reisebyrå.

Den 16. januar 1906 fikk ACF i oppdrag fra *[[Frankrikes departementer|département]]* av Sarthe å organisere et bil-race. Denne historiske oppgaven markerte begynnelsen på 24-timersløpet på Le Mans og det franske Grand Prix. Det organiserte Grand Prix utviklet seg til å bli den Paris-baserte Formel 1-organisasjonen. 100-årsjubileet for arrangementet ble preget av at regjeringen i Frankrike utstedte en minnemynt.

Fra 1906 til 1914 arrangerte klubben store løp i Frankrike og etablerte reglene for de årlige, nasjonale løpene som kalles «Grand Prix». Disse var åpne for konkurrenter fra alle land. Første verdenskrig satte en stopper for billøpet i Frankrike frem til 1921, da det nasjonale arrangementet tok tilbake det offisielle navnet «ACF Grand Prix«» (fransk: *Grand Prix de l'A.C.F.*). Dette navnet ble brukt fram til 1967, da det ble endret til «French' Grand Prix».

Klubben har fortsatt sitt hovedkontor og sine fasiliteter på Place de la Concorde i Paris.

## Referanser


## Eksterne lenker
*